Diari Oficial de la Generalitat Valenciana


Sumari del DOGV 2700, del 01-03-1996 (1996/837587)

RESOLUCIÓ de 25 de gener de 1996, del president de la Comissió Territorial d'Urbanisme d'Alacant, per la qual fa públic l'acord de la Comissió Territorial d'Urbanisme, de 20 de novembre de 1995, relatiu a l'aprovació definitiva de la modificació puntual número 11 de les Normes Subsidiàries de Planejament de Mutxamel.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2700

Data del DOGV
:   01-03-1996

Secció del DOGV
:   ALTRES DISPOSICIONS

Número del document
:   1996/837587


Data del document
:   25-01-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 25 de gener de 1996, del president de la Comissió Territorial d'Urbanisme d'Alacant, per la qual fa públic l'acord de la Comissió Territorial d'Urbanisme, de 20 de novembre de 1995, relatiu a l'aprovació definitiva de la modificació puntual número 11 de les Normes Subsidiàries de Planejament de Mutxamel.   
La Comissió Territorial d'Urbanisme, en la sessió del dia 20 de novembre de 1995, va adoptar aquest acord:  
«Vist l'expedient de referència, i, basant-se en aquests  
Antecedents de fet  
Primer  
L'Ajuntament, en la sessió plenària del 29 d'agost de 1995, va acordar-ne l'aprovació provisional, després de complir els tràmits d'exposició pública, amb l'acord previ del ple municipal de l'11 de juliol de 1995, mitjançant anuncis apareguts en el Diari Oficial de la Generalitat Valenciana, del 19 de juliol de 1995, i en un dels diaris de més difusió provincial, el 14 de juliol de 1995. No síhi ha presentat cap al·legació.  
Segon  
La documentació està integrada per la memòria informativa i justificativa i plànols d'informació urbanística i d'ordenació.  
Tercer  
Aquest expedient pretén la reclassificació de 20.730m2 de sòl no urbanitzable, clau 11, agrícola, situats al costat del carrer de Joan XXIII, a l'est del nucli urbà del municipi, que passen a ser SNU, zona verda, equipament i viari; en concret, 16.454m2 a SNU de zona verda, 2.161m2 a SNU d'equipament comunitari, i 2.115m2 a SNU de viari.  
Es justifica la procedència de la modificació en el fet de donar viabilitat als expedients de la modificació número 7 de les Normes Subsidiàries de Planejament i número 2 del Pla Parcial la Glòria, sector XII, pendents d'aprovació definitiva per part de la Comissió Territorial d'Urbanisme, ja que no es considera justificada la ubicació i la idoneïtat de la reserva de zona verda prevista en aquests, segons acord de la Comissió Territorial d'Urbanisme.  
D'altra banda, es pretén millorar els equipaments públics del municipi, amb l'augment del conjunt de zona verda i equipament comunitari.  
Quart  
Com a conseqüència de la modificació proposada, la superfície resultant d'espais lliures del municipi, amb la modificació número 7, augmenta en conjunt 5.954m2. La nova ubicació proposada per a zona verda pública sembla més idònia que la plantejada en la modificació número 7, ja que està situada al costat del carrer de Joan XXIII, a l'est del nucli urbà, en la zona amb més dèficit d'espais verds.  
Cinqué  
Hi ha en l'expedient l'informe de l'Oficina del Pla de Carreteres de la Conselleria d'Obres Públiques, Urbanisme i Transports, del 13 de novembre de 1995, on es manifesta que «no hi ha cap inconvenient per a l'aprovació de l'expedient».  
Sisé  
Hi ha en l'expedient una declaració d'impacte ambiental acceptable, només als efectes ambientals, del 2 d'octubre de 1995.  
Consideracions tècniques i jurídiques  
Primera  
La tramitació es considera correcta, segons estableixen l'article 38 i següents de la Llei reguladora de l'Activitat Urbanística, per remissió de l'article 55.1 del mateix text legal.  
No obstant això, cal fer constar que síha omés el tràmit de concert previ amb aquest organisme, de gran importància pràctica, a fi d'aconseguir des del començament la desitjable coordinació interadministrativa en el procés compartit d'aprovació del planejament, però que és constitutiu d'una mera irregularitat que no invalida el procediment.  
Segona  
La documentació es considera completa, segons els articles 27.1, 28.2, 40.1.c i concordants de la Llei reguladora de l'Activitat Urbanística.  
Tercera  
Les determinacions en què es plasma el present expedient no síaprecia que incórreguen en infraccions de disposicions legals estatals o autonòmiques, i es considera que no hi ha obstacles per a l'aprovació definitiva, des de les perspectives de les exigències de la pol'tica urbanística i territorial de la Generalitat, tal com síarreplega en l'article 40 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció del present acord, a l'empara dels articles 39 i 40 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de disposicions aplicables, la Comissió Territorial d'Urbanisme acorda:  
1. Aprovar definitivament la modificació puntual número 11 de les Normes Subsidiàries de Planejament de Mutxamel.  
2. Publicar íntegrament aquest acord d'aprovació en el Diari Oficial de la Generalitat Valenciana, per a la immediata entrada en vigor, de conformitat amb els apartats 4.b i 2 de l'article 59 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, ja que el document manca de normes urbanístiques.  
Aquesta publicació dispensa de la notificació individualitzada.  
Contra aquest acord, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 23.1 del Reglament dels òrgans Urbanístics de la Generalitat Valenciana.»  
Alacant, 25 de gener de 1996.- El president de la Comissió Territorial d'Urbanisme: Fernando Modrego Caballero.